**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ Հայաստանի հանրապետության ՕՐԵՆՍԳՐՔՈՒՄ փոփոխություններ ԵՎ ԼՐԱՑՈՒՄ**

**կատարելու մասին**

**Հոդված 1.** Վարչական իրավախախտումների վերաբերյալ Հայաստանի Հանրապետության 1985 թվականի դեկտեմբերի 6-ի օրենսգրքի (այսուհետ՝ Օրենսգիրք) 205.1-րդ հոդվածը շարադրել հետևյալ խմբագրությամբ.

«**Հոդված 205.1. Մտքի, խղճի և կրոնի ազատության արտահայտմանը խոչընդոտելը**

1. Անձի ցանկացած կրոն դավանելու կամ չդավանելու, համոզմունք ունենալու կամ չունենալու, կրոնը կամ համոզմունքը փոխելու ազատությանը, կրոնը կամ համոզմունքը ինչպես միայնակ, այնպես էլ այլոց հետ հրապարակավ կամ մասնավոր կարգով ուսուցման, քարոզի, եկեղեցական արարողությունների կամ պաշտանմունքի այլ ծիսակատարությունների կամ այլ ձևերով արտահայտելու ազատությանը, այդ թվում` առօրյա կյանքում սեփական կրոնին և համոզմունքներին համաձայն գործելու ազատութանը կամ կրոնական կազմակերպությունների օրինական գործունեությանը խոչընդոտելը`

առաջացնում է տուգանքի նշանակում` նվազագույն աշխատավարձի հարյուրապատիկից երկուհարյուրապատիկից չափով::

**Հոդված 2.** Օրենսգրքի 205.2-րդ հոդվածը շարադրել հետևյալ խմբագրությամբ.

«**Հոդված 205.2. Անչափահասների նկատմամբ կրոնական քարոզչությունը**

1. Առանց ծնողների կամ խնամակալների համաձայնության կրոնական քարոզչությունը կամ կրոնական քարոզչության փորձերը այն դաստիարակչական կամ նախակրթական կամ կրթական հաստատություններում, որտեղ դաստիարակվում կամ ուսումնառում են մինչև 14 տարեկան անձինք`

առաջացնում է տուգանքի նշանակում` նվազագույն աշխատավարձի երկուհարյուրապատիկից չորսհարյուրապատիկի չափով::

**Հոդված 3.** Օրենսգրքի 205.3-րդ հոդվածը շարադրել հետևյալ խմբագրությամբ.

«**Հոդված 205.3. Կրոնական կազմակերպության կողմից կանոնադրության նպատակներին անհամապատասխան գործունեության իրականացումը**

1.Կրոնական կազմակերպության կողմից կանոնադրության նպատակներին անհամապատասխան գործունեության իրականացումը առաջացնում է նախազգուշացում կրոնական կազմակերպության իրավասու պաշտոնատար անձանց նկատմամբ:

2.Օրենքով սահմանված կարգով նախազգուշացվելուց հետո` 30 օրվա ընթացքում, Հայաստանի Հանրապետության կառավարությանն առընթեր պետական եկամուտների կոմիտեի պահանջը չկատարելը`

առաջացնում է տուգանքի նշանակում՝ կրոնական կազմակերպության իրավասու պաշտոնատար անձանց նկատմամբ` սահմանված նվազագույն աշխատավարձի հիսնապատիկի չափով։

3. Տուգանքի նշանակման օրվանից հետո՝ 30 օրվա ընթացքում, կրոնական կազմակերպության կողմից Հայաստանի Հանրապետության կառավարությանն առընթեր պետական եկամուտների կոմիտեի նախազգուշացման պահանջները չկատարելը կամ ոչ պատշաճ կատարելը՝

առաջացնում է տուգանքի նշանակում՝ կրոնական կազմակերպության իրավասու պաշտոնատար անձի նկատմամբ` սահմանված նվազագույն աշխատավարձի երկուհարյուրապատիկի չափով::

**Հոդված 4.** Օրենսգրքի 206-րդ հոդվածը շարադրել հետևյալ խմբագրությամբ.

«**Հոդված 206. Կրոնական կազմապերպությունների կողմից օրենքի պահանջները խախտելը**

1. «Մտքի, խղճի, կրոնի ազատության և կրոնական կազմակերպությունների մասին» Հայաստանի Հանրապետության օրենքով նախատեսված պարտադիր հրապարակման ենթակա հաշվետվությունը թերի հրապարակելը, օրենքով սահմանված կարգով և ժամկետներում չհրապարակելը առաջացնում են նախազգուշացում կրոնական կազմակերպության իրավասու պաշտոնատար անձանց նկատմամբ:

2. Օրենքով սահմանված կարգով նախազգուշացվելուց հետո` 30 օրվա ընթացքում, կրոնական կազմակերպության կողմից Հայաստանի Հանրապետության կառավարությանն առընթեր պետական եկամուտների կոմիտեի պահանջը չկատարելը`

առաջացնում է տուգանքի նշանակում՝ կրոնական կազմակերպության իրավասու պաշտոնատար անձանց նկատմամբ` սահմանված նվազագույն աշխատավարձի հիսնապատիկի չափով։

3. Տուգանքի նշանակման օրվանից հետո՝ 30 օրվա ընթացքում, կրոնական կազմակերպության կողմից Հայաստանի Հանրապետության կառավարությանն առընթեր պետական եկամուտների կոմիտեի նախազգուշացման պահանջները չկատարելը կամ ոչ պատշաճ կատարելը՝

առաջացնում է տուգանքի նշանակում՝ կրոնական կազմակերպության իրավասու պաշտոնատար անձի նկատմամբ` սահմանված նվազագույն աշխատավարձի երկուհարյուրապատիկի չափով։:

**Հոդված 5.** Օրենսգրքի 219-րդ հոդվածի առաջին մասից հանել «205.1, 205.2, 205.3, 206» թվերը:

**Հոդված 6.** Օրենսգրքի 224-րդ հոդվածում՝

1) 1-ին մասում «201-րդ» բառերից հետո լրացնել «,205.1, 205.2-րդ» բառերը,

2) 2-րդ մասի 1-ին կետում «200-րդ» բառերից հետո լրացնել «,205.1, 205.2-րդ» բառերը:

**Հոդված 7.** Օրենսգրքի 244.2-րդ հոդվածում «169.27» թվից հետո լրացնել «205.3, 206» թվերը:

**Հոդված 8.** Սույն օրենքն ուժի մեջ մտնում է պաշտոնական հրապարակման օրվան հաջորդող տասներորդ օրը: